

**Article de difusió del servei**

**Neix Reempresa | Municipis Petits per impulsar el comerç local als municipis petits de la demarcació de Barcelona**

La Gerència de Comerç de la Diputació de Barcelona i el Centre de Reempresa de Catalunya (una iniciativa de la Cecot i Autoocupació) treballen plegats per tal d’afavorir la compravenda de negocis als pobles i petites ciutats de la demarcació de Barcelona.

Amb quin objectiu? Evitar la desertització dels municipis més petits de la província. Davant d'aquesta realitat i amb la voluntat d'impulsar el comerç local als municipis petits posem en marxa "Reempresa | Municipis petits" amb l'objectiu d'evitar el tancament de negocis en funcionament a aquells municipis de la demarcació de Barcelona amb menys de 15.000 habitants.

El comerç urbà és estratègic i cabdal en la configuració de les ciutats, constituint-se com a factor clau en el desenvolupament econòmic i local, alhora que les cohesiona i compacta fent de la proximitat l'eix vertebrador d'aquesta trobada de conjuntures.

**Un Marketplace amb anuncis de negocis dels municipis de menys de 15.000 habitants de la demarcació**

El Centre de Reempresa de Catalunya ha posat en marxa un espai web ([www.reempresa.org/municipispetits](http://www.reempresa.org/municipispetits)) des d’on es pot accedir a un Marketplace amb anuncis d’empreses que busquen a una nova persona reemprenedora que estan situats en pobles i petites ciutats de la província.

**Què ofereix Reempresa?**

Reempresa, a través de la Diputació de Barcelona, ofereix assessorament i acompanyament gratuït tant a les persones que estan pensant en comprar un negoci en algun municipi de mida petita o mitjana de la demarcació com també a aquelles persones que tenen negocis en aquests municipis i que, pel diversos motius, valoren la possibilitat de tancar.

Aquest conveni de col·laboració entre Cecot i la Diputació de Barcelona és una aposta decidida a favor de la vertebració i supervivència de les petits i mitjanes ciutats. Reempresa és, sense cap mena de dubte, una bona eina per seguir mantenint viu el nostre teixit empresarial, també als municipis més petits.